
Kako će stojati onaj ko pokuca nekome na vrata radi neke potrebe?


* 
* 
* 
* 
* 
* 
* 

 
Kako će stojati onaj ko pokuca nekome na vrata radi neke potrebe?

Kada čovjek dođe pred nečija vrata, pokucat će i okrenuti se na desnu ili na lijevu stranu, a neće stojati licem prema vratima, jer tako može vidjeti u tuđoj kući ono što mu nije dopušteno vidjeti. Neki je čovjek došao kod Poslanika, ﷺ, i stao prema vratima tražeći dopuštenje za ulazak. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, reče mu: *“Okreni se bočno desno ili lijevo; dopuštenje za ulazak traži se zbog pogleda.”* (Ebu Davud, 4/346/5174, sa vjerodostojnim lancem prenosilaca. Vidjeti: *Sahihu Suneni Ebi Davud*, 3/269.)


Kada bi došao nekome pred vrata, Resulullah, ﷺ, ne bi stojao prema njima, već bi se okrenuo bočno na lijevu ili na desnu stranu. (Ebu Davud, 4/349/5186, sa ispravnim lancem prenosilaca. Vidjeti: *Sahihul-džamia*, 2/849-850.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


